CELEX: 32020D0961
Language: sk
Date: 2020-06-29 00:00:00
Title: Rozhodnutie Rady (EÚ) 2020/961 z 29. júna 2020, ktorým sa Jeppemu Tranholmovi-Mikkelsenovi udeľuje povolenie na prístup k utajovaným skutočnostiam do stupňa utajenia TRÈS SECRET UE/EU TOP SECRET

3.7.2020   
               
               
                  SK
               
               
                  Úradný vestník Európskej únie
               
               
                  L 211/18
               
            
         ROZHODNUTIE RADY (EÚ) 2020/961
         z 29. júna 2020,
         ktorým sa Jeppemu Tranholmovi-Mikkelsenovi udeľuje povolenie na prístup k utajovaným skutočnostiam do stupňa utajenia TRÈS SECRET UE/EU TOP SECRET
         RADA EURÓPSKEJ ÚNIE,
         so zreteľom na rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (1), a najmä na jeho prílohu I bod 18 písm. a),
         so zreteľom na rozhodnutie Rady (EÚ) 2017/262 zo 6. februára 2017, ktorým sa pre Generálny sekretariát Rady určuje menovací orgán a orgán oprávnený uzatvárať pracovné zmluvy a ktorým sa zrušuje rozhodnutie 2013/811/EÚ (2),
         so zreteľom na rozhodnutie Rady (EÚ) 2020/618 z 30. apríla 2020 o vymenovaní generálneho tajomníka Rady Európskej únie na obdobie od 1. júla 2020 do 30. júna 2025 (3),
         keďže:
         
                     (1)
                  
                  
                     Príslušný dánsky národný bezpečnostný orgán vydal 11. júna 2020 pozitívny posudok v súvislosti s prístupom Jeppeho TRANHOLMA-MIKKELSENA k utajovaným skutočnostiam do stupňa utajenia „TRÈS SECRET UE/EU TOP SECRET“.
                  
               
                     (2)
                  
                  
                     Z dôvodu jeho funkcie a požiadaviek služby je potrebné udeliť Jeppemu TRANHOLMOVI-MIKKELSENOVI prístup k utajovaným skutočnostiam Rady a Európskej rady do stupňa utajenia „TRÈS SECRET UE/EU TOP SECRET“,
                  
               PRIJALA TOTO ROZHODNUTIE:
         
            Článok 1
            
               1.   Jeppemu TRANHOLMOVI-MIKKELSENOVI sa týmto udeľuje povolenie na prístup k utajovaným skutočnostiam Rady a Európskej rady do stupňa utajenia „TRÈS SECRET UE/EU TOP SECRET“ za účelom vykonávania jeho funkcie.
            
            
               2.   Povolenie uvedené v odseku 1 je platné počas obdobia vykonávania funkcie, pre ktorú sa povolenie udelilo, pričom toto obdobie nepresiahne päť rokov odo dňa nadobudnutia účinnosti tohto rozhodnutia.
            
         
         
            Článok 2
            Toto rozhodnutie nadobúda účinnosť 1. júla 2020.
         
         
            Článok 3
            Toto rozhodnutie je určené Jeppemu TRANHOLMOVI-MIKKELSENOVI.
         
         
            V Bruseli 29. júna 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Ú. v. EÚ L 274, 15.10.2013, s. 1.
         
            (2)  Ú. v. EÚ L 39, 16.2.2017, s. 4.
         
            (3)  Ú. v. EÚ L 143, 6.5.2020, s. 11.